આખું જગત ધીરે રહીને ટેરવે આવી ગયું, મેસેજથી લઈ ફોનમાં મળવું સૌને ફાવી ગયું.. ના તો ગલી, ના ચોકમાં, દોસ્તો હવે મળતા નથી, આ ફેસબુક યારોને દોસ્તો, સૌને તફડાવી ગયું.. – નરેશ કે. ડોડીયા પહેલાં શેરી, સ્કૂલ, ક્લાસ, કોલેજ, મામા-માસી-ફૈબાનાં ઘર પાસેનાં અલગ-અલગ દિલદાર દોસ્તો હતાં અને હવે ફેસબૂક, વોટ્સઅપ, ઈન્સ્ટા, હાઈક, સ્કાયપીનાં જુદા-જુદા ડિજીટલ દોસ્તો હોય છે. પહેલાં દોસ્તી દિલ જોઈ થતી અને હવે પ્રોફાઈલ, સ્ટેટસ, પર્સનાલિટી વિથ નોલેજ જોઈને થાય છે. પહેલાં દોસ્તીમાં ઓન્લી લાગણી જોવાતી અને હવે ઓલ્વેઝ લાભ જોવાય છે. પહેલાં ફ્રેન્ડ્સ આર ઓલ્વેઝ મેટ ફોર ફન હતું અને હવે ફ્રેન્ડ્સ આર ઓલ્વેઝ મેટ ફોર વર્ક